CELEX: 32011D0692
Language: sk
Date: 2011-10-14 00:00:00
Title: 2011/692/: Rozhodnutie Komisie zo 14. októbra 2011 o žiadosti Spojeného kráľovstva o prijatie smernice Európskeho parlamentu a Rady 2011/36/EÚ o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV [oznámené pod číslom K(2011) 7228]

18.10.2011   
            
            
               SK
            
            
               Úradný vestník Európskej únie
            
            
               L 271/49
            
         ROZHODNUTIE KOMISIE
   zo 14. októbra 2011
   o žiadosti Spojeného kráľovstva o prijatie smernice Európskeho parlamentu a Rady 2011/36/EÚ o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV
   [oznámené pod číslom K(2011) 7228]
   (Iba anglické znenie je autentické)
   (2011/692/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä jej článok 331 ods. 1,
   keďže:
   
               (1)
            
            
               Európsky parlament a Rada prijali 5. apríla 2011 smernicu 2011/36/EÚ o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV (1).
            
         
               (2)
            
            
               V súlade s článkami 1 a 2 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, sa Spojené kráľovstvo nezúčastňuje na prijatí tejto smernice, nie je ňou viazané ani nepodlieha jeho uplatňovaniu.
            
         
               (3)
            
            
               V súlade s článkom 4 uvedeného protokolu oznámilo Spojené kráľovstvo Komisii listom zo 14. júla 2011 svoj úmysel prijať smernicu,
            
         PRIJALA TOTO ROZHODNUTIE:
   Článok 1
   Smernica 2011/36/EÚ sa uplatňuje na Spojené kráľovstvo.
   Článok 2
   Smernica 2011/36/EÚ nadobúda účinnosť vo vzťahu k Spojenému kráľovstvu od dátumu oznámenia tohto rozhodnutia.
   Článok 3
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 14. októbra 2011
      
         
            Za Komisiu
         
         Cecilia MALMSTRÖM
         
            členka Komisie
         
      
   
   
      (1)  Ú. v. EÚ L 101, 15.4.2011, s. 1.